Staņislavs Olijars

Staņislavs Olijars (dzimis  Čeļabinskā, Krievijā) ir bijušais Latvijas vieglatlēts, kas pārsvarā startēja 110 metru barjerskrējienā. Viņš ir 2006. gada Eiropas čempions un 2002. gada Eiropas čempionāta sudraba medaļnieks šajā distancē. Kopš 2003. gada S. Olijaram pieder pasaules klases Latvijas rekords 110 m barjerskrējienā — 13,08 sekundes. Kopš 2015. gada decembra sāka strādāt kā FK Liepāja fiziskās sagatavotības treneris. Pēc tam darbojies līdzīgā lomā citās futbola komandās, ieskaitot arī Latvijas futbola izlasi (kopš 2017. gada vasaras).

S. Olijara māte un trenere Ludmila Olijare savulaik arī ir bijusi vieglatlēte, Latvijas rekordiste.

 Karjera 
Pirmie lielie starptautiskie panākumi S. Olijara karjerā bija sudraba medaļa 1997. gada Eiropas junioru čempionātā Ļubļanā un uzvara 1998. gada Pasaules junioru čempionātā Ansī ar rezultātu 13,51 sekundes.

2001. gadā S. Olijaram bija pozitīva dopinga pārbaude, kurā tika konstatēts aizliegtais preparāts nandrolons, tomēr sportistam diskvalifikācija netika piespriesta, jo veicot pārbaudes nebija ievērota formālā kārtība.Atklāto dopinga lietošanas gadījumu pēdējā gada hronoloģija Latvijā Delfi.lv

2002. gada Eiropas čempionātā Minhenē S. Olijars izcīnīja sudraba medaļu, piekāpjoties vien Kolinam Džeksonam, savukārt pēc četriem gadiem Gēteborgā pārliecinoši kļuva par čempionu ar rezultātu 13,24 sekundes, kas ir augstākais sasniegums sportista karjerā. Lielisko Latvijas rekordu 13,08 sekundes viņš uzrādīja 2003. gada 1. jūlijā Lozannā un šis rezultāts ierindo viņu dalītā 25. vietā starp visu laiku ātrākajiem barjersprinteriem (piektajā vietā starp Eiropas sportistiem).110 Metres Hurdles - men - senior - outdoor IAAF.org

Piedalījies trijās Olimpiskajās spēlēs. 2004. gada Atēnu Olimpiādē viņš izcīnīja 5. vietu, kas ir S. Olijara lielākais sasniegums pasaules mēroga sacensībās, jo Pasaules čempionātos viņam nav izdevies sasniegt finālu.

2010. gada Eiropas čempionātā S. Olijars tika diskvalificēts pēc pāragra starta veikšanas sacensību pirmajā kārtā.Olijaram čempionāts beidzies ar diskvalifikāciju Pēc neveiksmīgā starta Eiropas čempionātā viņš pieļāva iespēju par profesionāļa karjeras beigšanu.Olijars nemeklē attaisnojumus, apsver iespēju beigt karjeru S. Olijars tika pieteikts startam 2013. gada Eiropas čempionātā vieglatlētikā telpās, taču neilgi pirms tā sākuma paziņoja par karjeras beigšanu.

 Personiskie rekordi 
 Disciplīna  Rezultāts  Gads  Piezīmes 100 metri  10,42 s     200 metri  20,91 s     110 m/b  13,08 s    Latvijas rekords

 Lielākie sasniegumi 
GadsSacensībasNorises vietaVietaDisciplīnaPārstāvētā valsts: 1997Eiropas junioru čempionāts 2110 m/b1998Pasaules junioru čempionāts 1110 m/b2000Eiropas čempionāts telpās 160 m/b2002Eiropas čempionāts telpās 360 m/bEiropas čempionāts 2110 m/bPasaules kauss 3110 m/b2003Pasaules čempionāts telpās 660 m/b2003Pasaules vieglatlētikas fināls 3110 m/b2004Pasaules čempionāts telpās 460 m/b2004Olimpiskās spēles 5110 m/b2004Pasaules vieglatlētikas fināls 3110 m/b20062006. gada Pasaules čempionāts telpās 460 m/b2006Eiropas čempionāts 1110 m/b2008Pasaules čempionāts telpās 360 m/b

 Atsauces 

 Ārējās saites 

 LVS profils
 Pekina 2008 profils

Kategorija:1979. gadā dzimušie
Kategorija:Latvijas vieglatlēti
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:Dopinga lietas vieglatlētikā
Kategorija:Čeļabinskas apgabalā dzimušie
Kategorija:Barjerskrējēji
Kategorija:Sprinteri
Kategorija:Personas, kurām Saeima piešķīrusi Latvijas pilsonību